b'\n_START_ARTICLE_\nEvangeli\xc4\x8danska cerkev, Lendava\n_START_SECTION_\nZa\xc4\x8detki cerkvene ob\xc4\x8dine\n_START_PARAGRAPH_\nPrve pisne dokumente najdemo v letu 1899. Leta 1902 je \xc5\xa1kofija poslala tri seniorje naj se na kraju samem pozanimajo o dejanskem stanju in \xc5\xbeeljah vernikov. Omenjeni so dne 29. maja 1902 pri\xc5\xa1li v Lendavo in se sestali z verniki. Na tem sre\xc4\x8danju so se dogovorili, da bodo ob danih mo\xc5\xbenostih pri\xc4\x8deli z gradnjo cerkve. Dne 8. sept. 1902 so bili verniki povabljeni na ob\xc4\x8dni zbor. Enogla\xc2\xadsno in z velikim navdu\xc5\xa1enjem je bila sprejeta odlo\xc4\x8ditev, da Lendava postane mati\xc4\x8dna gmajna. Novo nastala cerkvena ob\xc4\x8dina je bila brez cerkve, \xc5\xbeupni\xc5\xa1\xc4\x8da in drugega premo\xc5\xbeenja.\n_START_SECTION_\nDarovalci\n_START_PARAGRAPH_\nDne 15. maja 1900 je v svoji oporoki vernik zapustil cerkveni ob\xc4\x8dini zemlji\xc5\xa1\xc4\x8de s staro hi\xc5\xa1o. Leta 1906 so tu sezidali \xc5\xbeupni\xc5\xa1\xc4\x8de. Princ Nikolaj Esterhazy je z darilno pogodbo podaril cerkveni ob\xc4\x8dini zemlji\xc5\xa1\xc4\x8de za zidanje cerkve in \xc5\xa1ole. Na tem prostoru je dala gmajna leta 1908 zgraditi \xc5\xa1olo in u\xc4\x8diteljsko stanovanje. Darovalcev pa je bilo \xc5\xa1e ve\xc4\x8d. Kljub te\xc5\xbeavam, ki jih je prinesla prva svetovna vojna, pa cerkveno\xc2\xadversko \xc5\xbeivljenje ni zamrlo. Leta 1919 je bilo Prekmurje priklju\xc4\x8deno k Sloveniji in na novo ustanovljeni Jugoslaviji.\n_START_SECTION_\nGradnja cerkve\n_START_PARAGRAPH_\nLeta 1925 je gmajna sklenila, da ne bo zidala stolpa k obstoje\xc4\x8demu objektu, temve\xc4\x8d bo, \xc4\x8de je le mogo\xc4\x8de, gradila novo cerkev. \xc5\xa0e naprej je potekala akcija za zbiranje sredstev za gradnjo cerkve. Zaradi velikih podra\xc5\xbeitev gradbenega materiala v letu 1929 je morala gmajna prenehati z gradnjo cerkve._NEWLINE_Leta 1931 so na ob\xc4\x8dnem zboru sklenili, da je glede gradnje cerkve potrebno nekaj storiti. Zaradi vojnih razmer je veliko zbranih sredstev propadlo. Duhovnika so zaprosili, naj poskrbi za primeren na\xc4\x8drt za novo cerkev pri pristojnih organih v Csorni na Mad\xc5\xbearskem. Na\xc4\x8drti so bili pripravljeni \xc5\xa1e istega leta in tako je cerkvena ob\xc4\x8dina dne 25. junija 1931 zaupala gradnjo cerkve podjetniku Jo\xc5\xbeefu A\xc5\xa1erlu. Dne 9. avgusta 1931 so sve\xc4\x8dano polo\xc5\xbeili temeljni kamen cerkve. Na slovesnosti je bilo prisotnih veliko vernikov, pa ne le evangeli\xc2\xad\xc4\x8danov, temve\xc4\x8d tudi katoli\xc4\x8danov._NEWLINE_Dne 25. okt. 1931 sta bila posve\xc4\x8dena dva zvonova v novem stolpu. Jeseni je bila cerkev \xc5\xbee pod streho. Zaradi nakopi\xc4\x8denih dolgov je v naslednjem letu gradnja cerkve zastala. Kljub mnogim te\xc5\xbeavam je bila leta 1934 gradnja cerkve kon\xc4\x8dana. Ob prisotnosti velikega \xc5\xa1tevila vernikov iz celega Prekmurja je dne 16. septembra 1934 cerkev blagoslovil dr. Filip Popp, zagreb\xc5\xa1ki \xc5\xa1kof. Sve\xc4\x8danosti so se udele\xc5\xbeile tudi mnoge znane osebnosti javnega \xc5\xbeivljenja. Cerkvena ob\xc4\x8dina pa je na novo za\xc5\xbeivela in pridobila na ugledu._NEWLINE_Danes spadajo k lendavski cerkveni ob\xc4\x8dini naslednje vasi: Lenda\xc2\xadva ( mesto ), Dolina, \xc4\x8centiba, Tri mlini, Peti\xc5\xa1ovci, G. in D. Lako\xc5\xa1, Dobrovnik, Kapca, \xc5\xbditkovci, Genterovci, Dolga vas, Gaberje, Radmo\xc5\xbeanci.\n_START_SECTION_\nArhitektura\n_START_PARAGRAPH_\nCerkev iz 1934 je zelo neenotnega videza. Stavba, ki ima \xc4\x8dokati stolp je nizka. Stolp je ob desni strani vhodnega pro\xc4\x8delja. Vhod s timpanonom ( ploskev med preklado in lokom nad portalom, nadvratno \xc4\x8delo ) je pomaknjen izven osi pro\xc4\x8delja._NEWLINE_Cerkev stoji v mestnem jedru, v ju\xc5\xbenem delu.'